ভাঁড়ে মা ভবানী। বিভিন্ন ফান্ডের বাজেটে কাটছাঁট হচ্ছে। অথচ, সহ উপাচার্যের ফ্ল্যাট সাজাতে খরচ হচ্ছে লক্ষ লক্ষ টাকা। জলের মত টাকা খরচ হচ্ছে তাঁর পছন্দসই চেয়ার, টেবিল, টিভি কিনতে। এমনই বিপরীত ছবিতে বিতর্ক দানা বাঁধছে যাদবপুর বিশ্ববিদ্যালয়ের।
 ওয়েব ডেস্ক: ভাঁড়ে মা ভবানী। বিভিন্ন ফান্ডের বাজেটে কাটছাঁট হচ্ছে। অথচ, সহ উপাচার্যের ফ্ল্যাট সাজাতে খরচ হচ্ছে লক্ষ লক্ষ টাকা। জলের মত টাকা খরচ হচ্ছে তাঁর পছন্দসই চেয়ার, টেবিল, টিভি কিনতে। এমনই বিপরীত ছবিতে বিতর্ক দানা বাঁধছে যাদবপুর বিশ্ববিদ্যালয়ের। বেসরকারি নয় খাস যাদবপুর বিশ্ববিদ্যালয়ের সহ উপাচার্যের ফ্ল্যাট সাজাতে এমন রমরমা কাণ্ড। নিয়ম অনুযায়ী সহ উপাচার্যের থাকার জন্য ফ্ল্যাট সাজিয়ে দেওয়ার কথা বিশ্ববিদ্যালয় কর্তৃপক্ষের। দিনকয়েক আগেই সেজন্য  প্রায় ছেচল্লিশ হাজার টাকার বিনিময়ে ফ্ল্যাট  ভাড়া নেয় কর্তৃপক্ষ। তা সাজাতেই এমন ঢালাও আয়োজন। কিন্তু এভাবে টাকা খরচ খরচ করা যায় কী? যুক্তিতে ভুরু কোঁচকাচ্ছেন বিশ্ববিদ্যালয়ের অনেকেই। তাঁদের প্রশ্ন,  টাকার অভাবে অনেক কাজই যেখানে আটকে, সেখানে এমন দেদার খরচ কেন? শুধু সাজাতেই নয়, ফ্ল্যাট ভাড়া নেওয়ার জন্য দালালির টাকাও দেওয়া হয়েছে বিশ্ববিদ্যালয়ের ফান্ড থেকে। সবাই সব জানেন। কিন্তু মুখে কুলুপ। প্রশ্ন উঠছে, তাহলে কার অঙ্গুলি হেলনে এভাবে নয়ছয়?